sv en da nl ca da sv de es da da da da da da da da da da da da da nb da de ru da da en da da da da da de da da da da da da da da da da da da da nl da en da da es nl da
EjendomDanmark ser med bekymring på aftale om huslejeloft | EjendomDanmark
26.8.2022 13:54:37 CEST | EjendomDanmark
EjendomDanmark ser med bekymring på den netop indgåede aftale om et huslejeloft og på hele processen op til vedtagelsen. For selvom der er landet en aftale, er der fortsat mange uklarheder, der nu kræver grundig granskning.
Der er netop blevet indgået en aftale mellem Regeringen, Socialistisk Folkeparti, Radikale Venstre og Enhedslisten om et huslejeloft på 4 procent årligt, der skal gælde de næste to år.
EjendomDanmark, der repræsenterer de danske udlejere, ejere og administratorer, ser med stor skepsis på aftalen:
”Vi er meget bekymrede for aftalens indhold. Ikke alene grundet dens natur, hvor der gribes ind i allerede indgåede aftaler, men også fordi den indeholder alt for meget uvished og uklarhed,” siger adm. direktør Peter Stenholm, EjendomDanmark.
”Lige nu er der et samfundsproblem med høj inflation, og det skal håndteres, så alle – både lejere og udlejere – kommer sikkert ud på den anden side. Det bekymrer mig, at der indgås så indgribende aftaler, uden der er helt klarhed om de potentielt store afledte effekter,” siger Peter Stenholm.
I aftalen er der en såkaldt kattelem, hvor en udlejer kan bryde loftet, hvis der kan dokumenteres højere omkostningsstigninger end de 4 procent.
”Det er en enorm administrationsbyrde, der bliver pålagt udlejerne. Det store spørgsmål er dog fortsat, om det er juridiske gangbart. Der har været uklare meldinger fra ministeriet undervejs, og vi kommer til at fortsætte det juridiske spor. For er der tale om erstatning, så taler vi om milliarder,” siger Peter Stenholm.
Samtidig ærgrer det EjendomDanmark, at politikerne har hastet processen så meget igennem, at der ikke har været tid til at lytte til parterne:
”Branchen har selv søgt løsninger, og vi har i spillet ind med fakta, hvor vi har været inviteret. Desværre har man ikke taget parterne ind til selve forhandlingerne,” siger Peter Stenholm og fortsætter:
"Flere udlejere har på eget initiativ fundet lokale løsninger. For ingen udlejere har interesse i at miste deres lejere. Tværtimod."
+45 33 12 03 30https://ejd.dk/
EjendomDanmark er erhvervsorganisationen for ejere, udlejere og administratorer af fast ejendom i Danmark. Organisationen repræsenterer ca. 85 % af det professionelle ejendomsmarked, som understøtter flere end 130.000 arbejdspladser i Danmark og bidrager til BNP med 140 mia. kr. om året. Vores medlemmer er blandt andet pensionskasser, ejendomsselskaber, ejendomsadministratorer, grundejerforeninger, forsikringsselskaber og pengeinstitutter, fonde, advokater, ejendomsmæglere samt entreprenører, arkitekter og ingeniører.
Følg pressemeddelelser fra EjendomDanmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra EjendomDanmark
Huslejeloft en realitet: ”Loft er ikke skruet godt sammen”22.9.2022 11:50:17 CEST | Pressemeddelelse
EjendomDanmark ser med skepsis på det netop vedtagne huslejeloft. Den forjagede proces mangler fokus på de administrative byrder, og underkender branchens vilje til at søge løsninger med deres kunder. EjendomDanmark frygter, at det ikke løser lejernes problemer - og dermed øger konfliktniveauet på området.
Ekspropriation: Ny juridisk afdækning sår tvivl om huslejeloft20.9.2022 08:00:00 CEST | Pressemeddelelse
Torsdag kan politikerne vedtage et huslejeloft. En ny juridisk afdækning afslører dog, at der er en stor sandsynlighed for, at det vil være ekspropriation. Det må og skal føre til grundig refleksion på Christiansborg, mener EjendomDanmark.
Lovgivningsproces om huslejeloft under al kritik12.9.2022 11:39:24 CEST | Pressemeddelelse
Fra fredag eftermiddag til mandag morgen. Den tidsramme fik eksperter og parter til at komme med en tilbagemelding på udkastet til loven om huslejeloft. EjendomDanmark finder den proces uanstændig og med mangel på respekt for et kompliceret forslag med potentielt store konsekvenser.
Det danske lejemarked er fortsat præget af boligmangel8.9.2022 09:21:23 CEST | Pressemeddelelse
Der er fortsat mangel på lejeboliger over hele landet, viser en analyse fra EjendomDanmark. Derfor er det vigtigt, at der fokuseres på at skabe bedre rammer for flere boliger frem for at gøre det modsatte.
Huslejeloft: EjendomDanmark kritiserer forhastet lovproces7.9.2022 10:01:18 CEST | Pressemeddelelse
Det kommende huslejeloft skal hastebehandles. EjendomDanmark ser fortsat med stor bekymring på den valgte model – og også at lovgivningen skal hastes på plads, når der er så mange uklarheder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022